PREHĽAD
O POČTOCH PRÍSLUŠNÍKOV ŽELEZNIČNEJ POLÍCIE USTANOVENÝCH  NA FUNKCIÁCH S PLÁNOVANOU HODNOSŤOU GENERÁL

┌─────────────────────────────┬─────────────────────────────────┐
│                             │         Počet funkcií           │
│                             │    s plánovanou hodnosťou       │
│        S ú č a s ť          │           generál               │
│                             ├────────────┬────────────────────┤
│                             │ plánované  │      skutočné      │
├─────────────────────────────┼────────────┼────────────────────┤
│                             │            │                    │
│    Železničná polícia       │     2      │         0          │
│                             │            │                    │
└─────────────────────────────┴────────────┴────────────────────┘

Zhodnotenie výkonu funkcie
──────────────────────────

Plukovník JUDr. Tibor Gaplovský bol prijatý do služobného pomeru vojaka z povolania v roku 1974 po ukončení Vojenskej strednej odbornej školy v Novom Meste nad Váhom.

Po predchádzajúcom výkone základných veliteľských funkcií bol vyslaný v roku 1977 na štvorročné interné štúdium  6 Právnickej fakulty J.E.Purkyně v Brne.

Po ukončení štúdia v roku 1981 až do skončenia služobného pomeru vykonával funkcie vyšetrovateľa a prokurátora Vojenskej obvodovej prokuratúry Bratislava.

Od roku 1992 do roku 1994 bol prokurátorom Krajskej prokuratúry Bratislava.

Od roku 1994 do roku 1996 zastával funkciu vedúceho úradu Ministerstva vnútra Slovenskej republiky v služobnom pomere príslušníka Policajného zboru v hodnosti plukovník.

 V rokoch 1996 - 1998 vykonával riadiace funkcie v Technopole, a.s. a Rempo, s.r.o. v Bratislave.

Dňom 1.12.1998 bol prijatý do služobného pomeru príslušníka Železničnej polície a vymenovaný do funkcie generálneho riaditeľa Železničnej polície.

Ako vysoko kvalifikovaný a erudovaný odborník sa plne venuje riadeniu Železničnej polície, pričom uplatňuje svoje bohaté teoretické vedomosti a praktické skúsenosti. Má vytvorenú dlhodobú koncepciu rozvoja Železničnej polície, ktorá pod jeho vedením dosahuje veľmi dobré výsledky. Prejavuje sa ako tvorivý typ riadiaceho pracovníka s racionálne usporiadaným systémom poznatkov a vedomostí.